Nonntoi (standarddeitsch: Nonntal) is klaana Stodtei in da Stod Soizburg und ligt südlich vo da Oidstod. Da Stodtei Nonntoi wead im Ostn duachn Hons-Donnenberg-Park begrenzt. Im Siidn büidt d Hongkontn vo da Friadhofsterassn untahoib vo da Thumeggerstrossn d Grenzlinie, im Siidostn begrenzt d Nonntoier Hauptstrossn n Stodtei geng Morz-Klaagmoa. Da Sidlungsraum vom Nonntoi umgreift dodabai on drei Seitn n uroidn Londschoftsraum vo Fraisoi mim zentraln fiascheazbischeflichn Schloss Fraisoi. D oide Vuastod Nonntoi (Inners Nonntoi) gheat mid zum Wöikuituaeab vo da Stod Soizburg. In Nonntoi leem heid guade 4.000 Leit